**Zmluva o nájme nebytových priestorov**

Uzatvorená podľa § 663 Občianskeho zákonníka č.40/1964 Zb., zák.č. 116/1990 Zb. o nájme a podnájme nebytových priestorov, v súlade s ustanovením zákona č.446/2001 Z.z. o majetku VÚC, v znení neskorších predpisov, Zásadami hospodárenia a nakladania s majetkom ŽSK- smernica 8/2004.

**Prenajímateľ**: Žilinský samosprávny kraj – v správe Strednej odbornej školy drevárskej a stavebnej

Sídlo: 023 02 Krásno nad Kysucou č.1642

Zástupca: PaedDr.Palko Ján, riaditeľ

Bankové spojenie: VÚB a.s. Čadca

číslo účtu: SK87 8180 0000 0070 0048 6284

IČO: 891835

DIČ: 2020551753

/ďalej len „prenajímateľ“/ na strane jednej

**Nájomca**: Občania za kresťanské hodnoty a tradície o.z.

Struhy 1301

023 02 Krásno nad Kysucou

IČO: 42215986

Zastúpená: Anton Hajný

**Článok I.**

**Predmet a účel zmluvy**

Prenajímateľ prenecháva nájomcovi do užívania nehnuteľný majetok – jedáleň, zapísané na LV č.1865, parc.č. 6012/6 a spoločné priestory /chodba, sociálne zariadenia/, nachádzajúce sa v priestoroch Strednej odbornej školy drevárskej a stavebnej v Krásne nad Kysucou.

**Článok II.**

**Práva a povinnosti zmluvných strán**

Prenajímateľ sa zaväzuje poskytnúť nebytové priestory . Nájomca sa zaväzuje uhradiť prenajímateľovi sumu dohodnutú v článku III. tejto zmluvy.

**Článok III.**

**Cena a spôsob úhrady**

1. Výška nájomného za nebytové priestory sa stanovuje dohodou v zmysle Občianskeho zákonníka § 671 nasledovne:

5,-- € za každú začatú hodinu

Z toho: 1,5 € energie

3,5 € nájom

2. Podkladom pre fakturáciu bude počet hodín, počas ktorých bude nájomca využívať priestory jedálne.

3. Nájomné bude fakturované prenajímateľom mesačne,po ukončení mesiaca.

**Článok IV.**

**Doba nájmu**

Nájomná zmluva sa uzatvára na dobu určitú od 4.5.2022 do 31.12.2022

Nedeľa od 10.30 do 12.30

**Článok V.**

**Spoločné ustanovenia**

Prenajímateľ odovzdá nájomcovi uvedené nebytové priestory vrátane vybavenia

v stave obvyklom užívaniu. Nájomca je povinný priestory v tomto stave udržiavať a dbať na to, aby nedochádzalo k ich poškodzovaniu.

Pri poškodení priestorov nájomcom, jeho zamestnancami alebo jemu podliehajúcimi osobami je povinný vykonať opravu na vlastné náklady.

V prípade akýchkoľvek porúch je nájomca povinný okamžite o nich informovať prenajímateľa.

V prípade omeškania úhrady faktúr je prenajímateľ oprávnený účtovať poplatok z omeškania vo výške 0,5% dlžnej sumy za každý deň omeškania.

**Článok VI.**

**Ukončenie nájmu**

Pri ukončení nájmu je nájomca povinný vrátiť prenajímateľovi nebytové priestory v stave, v akom ich prevzal pri podpise zmluvy, s prihliadnutím na obvyklé opotrebenie.

Zmluvné strany prehlasujú, že si túto zmluvu pred podpisom prečítali, že nebola spísaná za nápadne nevýhodných podmienok, určito, zrozumiteľne, čo na znak súhlasu potvrdzujú svojimi podpismi.

Zmluva bola vyhotovená v troch vyhotoveniach, z ktorých každá zo zmluvných strán obdrží po jedno vyhotovenie a ŽSK jedno.

V Krásne nad Kysucou., 4.5.2022

Prenajímateľ: PaedDr. Ján Palko

Riaditeľ Nájomca: .................................